cyanic-selkie/wikianc huggingface dataset:
FA-cupfinalen i fotball 1977
FA-cupturneringa i fotball 1977 vart avslutta med finale på Wembley stadion i London 21. mai 1977. Framfor 99 252 tilskodarar vart Manchester United FA-cupmeister for fjerde gong, etter å ha vunne med 2-1 mot Liverpool FC, den ferske ligameisteren. Det var 14 år sidan den førre Manchester United-triumfen i FA-cupen.
Kampen
Alle tre måla kom i løpet av ein femminuttars-periode, tidleg i den andre omgangen. Senterløparen til Manchester United, Stuart Pearson, sende laget sitt i føringa med eit hardt skot i det 51. minutt. To minuttar seinare syrgde Liverpool-spelaren Jimmy Case for at laga stod likt att. Men allereie etter nye to minuttar var Manchester United på ny i føringa. Eit skot frå Lou Macari gjekk i mål via brystkassa til lagkameraten Jimmy Greenhoff.
Varmefluks
Varmefluksen blir ofte skrive, der q syner til varmemengda i motsetnad til massen eller momentum-mengda. Fouriers lov er eit viktig bruksområde for desse konsepta.
FA-cupfinalen i fotball 1977
Kampen
Manchester United sitt vinnarlag bestod av: Alex Stepney, Jimmy Nicholl, Brian Greenhoff, Martin Buchan (kaptein), Arthur Albiston, Sammy McIlroy, Steve Coppell, Jimmy Greenhoff, Stuart Pearson, Lou Macari, Gordon Hill. 10 minuttar før slutt gjekk Hill ut, inn kom David McCreery.
Dommaren heitte Bob Matthewson.
Hilde Lyrån
Hilde Lyrån er ein norsk skodespelar, songar og dansar som har gjort seg merka både på scene, film og TV. Ho har gjort seg særleg merka i musikalar og på revyscena. Ho vert òg hugsa frå rolla som Trine i komiserien Mot i brøstet på 1990-talet.
Scene
Lyrån starta karrieren som dansar i 1983 hos Einar Schanke i revyen Revy 83. Ho arbeidde derfrå mykje med Schanke og Dag Frøland på ABC-teateret, Chat Noir og Chateau Neuf i revyar som blant anna Slottstappet, Norge i våre hjerter, Revy for alle penga, og Einar Schankes 40-års jubileumrevy. Ho har òg medverka i musikalane My Fair Lady, Sweet Charity, Hair, Jungelboken og Sound of Music.
Frå 1994 jobba ho i lengre tid med Tom Sterri i hans revyar på ABC-teateret og Chat Noir: Festrevy for Noreg, Typisk Norsk, I Leende Live og Damenes Aften.
Sommaren 1999 og våren 2000 spelte ho i eit show med Breie Bøe kalla Med Hilde under armen og Brede i bånd. Dette resulterte seinare i eit humorprogram som vart sendt på TV 2 i 2002 under namnet Hilde & Brede show. Dei laga ein ny sesong for TV i 2007.
Sommaren 2002 spelte ho i showet Men tankene mine får du alltid saman med Kjersti Elvik og Lisa Tønne. I 2005 hadde ho ei av hovudrollene som dansar i stykket The Dancing Man, som var laga som ein hyllest til den amerikanske dansaren, koreografen og regissøren Bob Fosse. Førestillinga var seinare på turné fleire stadar i Europa. I 2005 var ho aktuell i revyen Vi er i hundre saman med Breie Bøe, Sven Nordin og Lisa Stokke. Stykket vart lansert i samband med 100 års markeringa for unionoppløysinga. I 2007 var ho ein av damene i Showgirls på Chat Noir, saman med Elisabeth Andreassen, Guri Schanke og Marian Aas Hansen, og i 2012 spelte dei same damene The Showgirls must go on, òg på Chat Noir. I 2009 medverka ho i Taube på Edderkoppen Teater og i 2013 i Jeppe på Chat Noir i 2013 der ho spelte mot Øivind Blunck. I 2015 spelte ho hovudrolla i Sommermusikalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen. Sommaren 2021 spelte ho i Hjertet mitt for dekk på Prøysenhuset.
TV og film
På TV gjorde ho seg først noterte i rollen som Skrida i komiserien Mot i brøstet (1995–1997). Ho har seinare gjort seg merka i tv-produksjonar som juleserien Vazelina Hjulkalender (2000), humorprogrammet Hilde & Brede show (2002 og 2007), dramaserien Seks som oss (2004–2007) og såpeserien Hotel Cæsar (2011–2015).
Ho filmdebuterte i barnefilmen Olsenbanden jr. på rocker'n (2004) og har eller gjort seg merka i barnefilmane om Karsten og Petra (2013–2018).
Musikk
Utover songnummer i scenemusikalar har ho òg vore deltakar i Melodi grand prix i 1994. Her deltok ho som medlem av trioen Madam Medusa (saman med Cathrine Borkenhagen og Skrida Svensen) som hamna på fjerdeplass. I 2017 deltok ho i Stjernekamp på NRK, men rauk ut tidleg i konkurransen.
Ho har òg bidrege i platesamanheng, blant anna på Vazelina Bilopphøggers Hjulkalender (2000) og på reklame-CDn Hilde og Eldar: Rull'n ut! (2004) saman med Eldar Vågan. Ho er òg med på Øivind Blunck og «Småpikene» på albumet Postgiro'n Skal Fram (1983).
Prisar
I 2008 vart ho tildelt Leif Justers ærespris og i 2020 fekk ho Æresprisen til Musikkteaterprisen.
Privatliv
Lyrån var gift med teaterprodusenten Anders Moland. Ekteskapet vart oppløyst i 2007.
Fylkesveg 466 i Vestfold
Fylkesveg 466 i Vestfold går mellom Nedre Langgate og Grev Wedels gate i Tønsberg kommune. Vegen er 460 meter lang.
Håkon Njøten
Håkon Njøten er ein norsk songar frå Eivindvik i Gulen kommune.
Karriere
Håkon Njøten vart landskjend i fjernsynsprogrammet Idol på TV 2 i 2004. Njøten var ein publikumsfavoritt, men vart til slutt slått ut av konkurransen og enda på ein femteplass. Kjartan Salvesen gjekk av med sigeren.
Émbonas
Émbonas (gresk Έμπωνας) er ein landsby på vestsida av fjellet Attávyros på øya Ródos i periferieininga Ródos i periferien Dei sørlege egeiske øyane i Hellas. Émbonas var hovudsete i den tidlegare kommunen Attávyros, som frå 2011 inngår som ei kommunaleining i kommunen Ródos.
Håkon Njøten
Karriere
Njøten var også medlem av rockebandet Skin-Deep Stain som bestod av han sjølv, Henrik Tveit og Bjarte Sandal. Bandet spelte på fleire konsertar i 2004, mellom anna på Brann stadion saman med Kurt Nilsen og Bryan Adams.
Sommaren 2006 gav Njøten ut singelen Som sommeren. Dette vart debuten hans som soloartist, og det einaste han har gjeve ut på eiga hand pr. 2010. I dag er Njøten vokalist i elektropop-bandet The Micropops. Bandet vart kåra til Ukens Urørt i 2008, og har gjeve ut fleire singlar og ein cd.
I 2010 deltok Njøten i Melodi Grand Prix i bandet The Diamond saman med Matias Tellez og Axel Vindenes, men vart slått ut i delfinalen.
Njøten bur i Bergen, der han også jobbar som marknadsførar for artistar og med konsept innan den norske musikkbransjen gjennom skipinga Hoge.
Kystruteskip
Kystruteskip er eit fartøy sertifisert for rutetrafikk langs norskekysten innanfor 20 nautiske mil av grunnlinja, og over opne, uverna havstykke lenger enn 25 nautiske mil (liten kystfart).
Dei første kystruteskipa var dampskip som gjorde det mogeleg å utvikle relativt regelmessige samband langs heile norskekysten. Det første kystruteskipet var hjuldamparen DS «Constitutionen» på ruta frå Oslo til Kristiansand. I 1842 vart det etablert ei kystrute frå Trondheim til Kristiansand via Bergen.
Det første kystruteskipet til Nord-Noreg var hjuldamparen DS «Prinds Gustav» som gjekk frå Trondheim med kurs nordover 5. mars 1838. Det tok ytterlegare 55 år før Hurtigruta var ein realitet.
Verda var atter ung
Alfred Hauge skreiv i ei bokmelding i Syn og Segn at «Den nye romanen [...] syner klårt at han er på veg framover».
Rukkenutane
Rukkenutane er ei gruppe eksponerte klipper på kysten like vest for munningen av Rukkebreen i Dronning Maud Land. Dei vart kartlagte frå landmålingar og flyfoto tekne under Den japanske antarktisekspedisjonen i 1957–62, som gav dei namnet Chijire-iwo.
Dorkovo
Dorkovo (bulgarsk Дорково) er ein landsby i kommunen Rakitovo i provinsen Pazardzjik i Bulgaria. Ved folketeljinga i 2011 hadde busetnaden 2 774 innbyggjarar.
Alkhornet
Alkhornet er eit fjell på Spitsbergen på Svalbard. Det har ei høgd på 428 meter over havet.
Greg Rutherford
Gregory James Rutherford, til vanleg Greg Rutherford, er ein britisk friidrettsutøvar frå Milton Keynes, særleg kjend som lengdehoppar. Han vart olympisk meister i øvinga i 2012 og europameister i 2014. Rutherford sin personlege rekord på 8,51 meter er også landsrekord.
Aktiv
I 2005 vann Rutherford lengdetevlinga under den europeisk juniormeisterskapen i litauiske Kaunas med 8,14 meter, britisk juniorrekord. Året etter tok han sølvmedaljen då Europameisterskapen i friidrett 2006 fann stad på Ullevi Stadion i Göteborg. Sølvhoppet målte 8,13 m. Under dei olympiske sommarleikane i Beijing i 2008 hoppa han heile 8,16 m i kvalifiseringa. I sjølve finalen var han prega av sjukdom og enda på tiandeplass med 7,84 m på resultatlista.
Rutherford forbetra den britiske lengderekorden til 8,30 m under VM i friidrett 2009 i Berlin, også det i kvalifiseringa. Rekorden stod til 8. juli 2011, då Chris Tomlinson strekte seg til 8,35 m.
I mai 2012 tangerte Rutherford den britiske rekorden i Chula Vista. Tre månader seinare hoppa han 8,31 m i lengdefinalen under OL i London, nok til å vinne den olympiske gullmedaljen. I 2014-sesongen flytta Rutherford den britiske landsrekorden til sterke 8,51 meter i Chula Vista i april månad. Ved EM i friidrett 2014 i Zürich vart Rutherford så europameister på vinnarresultatet 8,29 meter. To veker i førevegen vart han samveldemeister med 8,20 m i Glasgow.
Eimer
Eimer er ei eldre tysk måleining for volum for flytande varer.
I Hamburg var 1 eimer lik 29,0 liter, og elles mellom 55 og 70 liter. Ordet er det same som norsk ember, amber, treholk eller spann med hank på midten av loket. På dansk er eininga kalla emmert.
Bill Bruford
William Scott «Bill» Bruford er ein engelsk trommeslagar, perkusjonist, komponist, produsent og eigar av eit plateselskap. Han var den første trommeslagaren for progrockbandet Yes, frå 1968-1972. Bruford har spelt med mange andre populære artistar sidan tidleg i 1970-åra, inkludert ein periode som trommeslagar for Genesis på turneen deira i 1976. Etter at han forlet Yes, og i forskjellige periodar fram til 1997, var Bruford trommeslagar for progrockbandet King Crimson. Bruford gjekk bort frå progressiv rock for å spele jazz, og starta sitt eige jazzband, Earthworks, som han dreiv i fleire år. Han trekte seg attende frå det aktive musikklivet i 2009, men driv framleis to plateselskap og snakkar om musikk. Sjølvbiografien hans, Bill Bruford: The Autobiography, kom ut tidleg i 2009.
Han byrja å spele trommer då han var tretten, og var påverka av jazz, noko ein kan høyre på tidlege Yes-album. Jazz vart verande viktig for spelestilen hans gjennom karrieren hans. Han hadde suksess tidleg i 70-åra med Yes og spelte på dei fem første albuma deira, inkludert The Yes Album, Fragile, og Close to the Edge. Han forlet Yes i 1972, men kom attende ein kort periode for Union som kom i 1991.
Bakgrunnsstoff
Yes
Veteranbåt
Veteranbåtar og veteranskip er i dag slike som er bygd før andre verdskrigen og enno eksisterer i mest mogleg opphavleg tilstand. Mange veteranbåtar er meir enn hundre år gamle. Einskilde marinefartøy er enno ikkje 70 år. Fleire fartøy, til dømes vikingskip er vorte rekonstruert, men er då uoriginale.
Nokre av dei har vore ombygd fleire gonger, og brukt til andre føremål enn opphavleg tiltenkt. Så godt som alle seglfartøy av noko storleik er til dømes vorte utstyrt med motor, og rigga ned for at masta skal fungere som lastebom. Motoren blir alltid halde ved gjenopprigging til seglfartøy. Mange detaljar blir òg litt forskjellig for å tilfredsstille nyare tryggleiksforskrifter.
I den seinare tida er fleire av båtane vorte registrert som verneverdige representantar for typane dei representerer. Der er òg starta eigne fartøyvernsenter som tek vare på kunnskap om gammal byggekunst ved å restaurere slike båtar.
Michael Bradford
Michael Bradford er ein USA-amerikansk musikar frå Detroit. Han er hovudsakleg kjend som bassgitarist, men spelar òg gitar og klaverinstrument, og har arbeidd mykje som produsent og lydteknikar. Blant andre har Bradford arbeidd med Madonna, Youngstown, Kid Rock, Uncle Kracker og i filmmusikk. Han er for tida gitarist i The Felons Club og spelte på debutalbumet deira Welcome to the Club.
Fiksstjerne
Fiksstjerner er eit eldre omgrep for dei stjernene som tilsynelatande held sine innbyrdes stillingar uforandra og derfor dannar stjernebileta, i motsetnad til vandrestjerner (planetar), som tydeleg flyttar seg. Fiksstjerner er sjølvlysande og av same natur som sola vår, berre at den store avstanden fram til dei gjer at dei ser ut som urørlege lyspunkt. Det berre auga kan sjå i alt ca. 6000 fiksstjerner, fordelt over heile himmelen.
Fermi-paradokset
Fysikaren Enrico Fermi meinte i følgje denne tankegangen at jorda burde alt ha blitt vitja, men Fermi fann ikkje overtydande bevis på dette, eller teikn på intelligens andre stader i galaksen. Fermi spurte derfor, «Kvar er dei?»
Negohot
Negohot (hebraisk skrift נגוהות) er ein fellesbusetnad og israelsk busetjing sør i Hebron-fjellet på den okkuperte Vestbreidda. Han ligg på ein ås, 700 meter over havet, vest for Hebron-området, og er underlagt Har Hebron regionale kommune. Den nærmaste israelske staden er Shekef, ein moshav som ligg nokre kilometer over på den andre sida av Den grøne linja i Hevel Lakhish-området i Shephelah. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Landsbyen vart først grunnlagd i 1982 som ein militær pionerutpost for Nahal. I 1998 vart landsbyen gjeven over til soldatar som renoverte staden og som vart verande der med familiane sine då militærtenesta deira var over. I 2007 budde det 20 familiar på staden, inkludert 150 menneske.
Den 25. september 2003 kom ein palestinsk militant frå Islamsk Jihad seg inn i landsbyen og tok livet av to innbyggjarar, mellom anna eit sju månader gammalt jentebarn, medan familien heldt eit festmåltid.
I Need You So
«I Need You So» er ein song skriven av Ivory Joe Hunter, som nådde toppen av Billboard R&B-lista i 1950 med sin versjon, der han låg i to veker. Songen vart òg spelt inn av Elvis Presley i 1957 for albumet Loving You.
Venturimeter
Venturimeter er ein hastigheitsmålar for strøymande væsker og gassar, kalla opp etter den italienske fysikaren Giovanni Battista Venturi (1746–1822). Når det vert ført inn i ei innsnevring i røyret som gassen eller væska strøymer i, vil farten her auke og trykket følgjeleg falle. Graden av trykkreduksjon er eit direkte mål for kor mykje væske som strøymer gjennom røyret.
Oddvar Aresvik
Aresvik var fødd i Aresvika, som då låg i Halsa kommune, men som no ligg i Aure kommune. Han var leiar for arbeidet med den fyrste store landbrukspolitiske utreiinga i Noreg etter andre verdskrigen og arbeidde med landbruksøkonomiske spørsmål i fleire afrikansake og asiatiske land og som økonomisk rådgjevar for utviklinga av landbruket i Midtausten.
Saxby Pass
Saxby Pass er eit snødekt pass gjennom Lyttelton Range i Admiralty Mountains, sør for Lange Peak. Fjellpasset vart nytta av ei feltgruppe frå New Zealand Antarctic Research Program (NZARP) leia av R.H. Findlay, 1981–82, på ei reise mellom Atkinsonbreen og Dennistounbreen. Det vart namngjeve av New Zealand Antarctic Place-Names Committee (NZ-APC) etter Eric Saxby.
Future Days
Future Days er det femte studioalbumet til den tyske rockegruppa Can. Dette var det siste albumet deira med den japanske vokalisten Damo Suzuki. På dette albumet nyttar bandet ein meir ambient stil enn på dei tidlegare albuma, særleg på tittelsporet og på den tjue minuttar lange «Bel Air».
Musikk
På Future Days nyttar bandet element av ambient, som dei hadde utforska på tidlegare plate, og «unngår stort sett meir tradisjonelle rockesongstrukturar og i staden skapar disige, vide lydlandskap dominert av sivande rytmar og stemningsfulle lag av klaver». PopMatters skreiv at «Det kjennest som om Future Days er drive av ein kystbris, og utstråler ein meir behageleg, avslappa stemning enn noko bandet hadde spelt inn før.»
Bakgrunnsstoff
🇨🇦
Eremitageslottet
Slottet er teikna og oppført i 1734-36 for Kristian VI av hoffbyggmeister Laurids de Thurah. Staten eig slottet i dag og det vert nytta av dronninga og hennar familie til jakt og lunsjmåltid. Det er freda.
Slottet og parforsejakta vart ein del av den danske verdsarven i 2015.
Einar Klaumann Broch
Einar Klaumann Broch var ein norsk fysikar. Han utførte mange undersøkingar av matematisk-fysisk art innan krystallstruktur, relativitetsteori og kvantefysikk.
Han tok dr.philos. i 1946 og vart dosent i fysikk ved Universitetet i Oslo i 1946. Han var professor i teoretisk fysikk same stad frå 1963 til 1972.
Dag C. Weberg
Dag Christopher Weberg er ein norsk politikar frå Hole i Buskerud. Han representerte Oppland og partiet Høgre på Stortinget i tida 1989-97.
Bondesonen Weberg gjekk både handelsskule, befalsskule og landbruksskule i tida 1954-59. Frå 1965 var han gardbrukar på Kvelsrud i Jevnaker i Oppland.
Darumafjellet
Darumafjellet er ei klippe på kysten på vestsida av Darumabreen i Dronning Maud Land. Ho vart kartlagt frå landmålingar og flyfoto tekne under Den japanske antarktisekspedisjonen i 1957–62 og namngjeve «Daruma-iwa».
Gisken Armand
Gisken Armand er ein norsk skodespelar.
Liv og virke
Armand debuterte 14 år gammal på Den Nationale Scene, og har vore tilsett ved Nationaltheatret frå 1988. Ho har tolka ei rekkje leiande Ibsen-rollar, som Gerd i Brand, Hilde Wangel i Byggmeister Solness og både Hilda og Ellida Wangel i Fruen fra Havet. Ho har òg spelt Ho i Nokon kjem til å koma, Olivia i Hva dere vil (Helligtrekongersaften), tittelrolla i Medeia, Olga i Tsjekhovs Tre søstre, Helene i Festen, Dronning Elisabeth i Maria Stuart og Helena i En Midtsommernattsdrøm.
Armand har hatt store roller i ei rekkje norske filmar og fjernsynsproduksjonar. Ho hadde rolla som Ingbjørg i Kristin Lavransdatter (1995), som politietterforskaren Hilde i Insomnia (1997) og som prostituerte Maja Durban i Evas øye (1999). Andre filmar er Smykketyven (1990), Ti kniver i hjertet (1994), og Den som frykter ulven (2004). Ho hadde leiande rollar i fjernsynsseriane Ved kongens bord, Kodenavn Hunter og Størst av alt. Gisken Armand har òg lese inn fleire lydbøker.
Gisken Armand er dotter av skodespelaren Eilif Armand, søster av skodespelarane Frøydis Armand og Merete Armand og gift med Ole Lillo-Stenberg, bror av artisten Lars Lillo-Stenberg. Ho medverkar i musikkvideoen «S'il vous plaît» av deLillos frå 1988.
Einstein–de Haas-effekt
Einstein–de Haas-effekt er eit fenomen som viser at magnetisk polarisasjon gjev eit mekanisk dreiemoment. Effekten ytrar seg til dømes som aksial rotasjon av ein stav av magnetiserbart stoff når han vert utsett for eit magnetfelt parallelt med aksen. Effekten vart påvist eksperimentelt i 1915 av Albert Einstein og Wander Johannes de Haas.
Flugfélag Íslands
Air Iceland Connect, tidlegare Flugfélag Íslands, var eit flyselskap med base i Reykjavík på Island. Flyselskapet flaug til ulike destinasjonar på Island, Grønland og Færøyane (med Atlantic Airways). Reykjavík lufthamn og Akureyri lufthamn. Selskapet tilhøyrde Icelandair Group, og vart slått saman med Icelandair i 2021.
Selskapet vart stifta i Akureyri av Tryggvi Helgason som Nordurflug. I mai 1975 vart namnet til selskapet endra til Flugfelag Nordurland. Ei seinare omorganisering og samanslåing av Icelandair Domestic og Norlandair (Flugfélag Nordurland) førte til det noverande namnet i 1997. Selskapet er heileigd av Icelandair Group og hadde i mars 2007 226 tilsette.
Viriallikning
Viriallikning er ei tilstandslikning for gassar som generaliserer tilstandslikninga for ideelle gassar.
der p er trykket, Vm er molarvolum, R er gasskonstanten og T er temperaturen. Vc er molart volum ved det kritiske punktet.
Hjulbåt
Hjulbåten representerte første fase i overgangen frå seglbåtar til båtar med motor. Dei første propellane (skruar) for drift av skip vart først utvikla i 1836.
Skovlhjula var høvesvis plassert eitt på kvar side da dette gav best manøvreringseigenskapar. Ulempa var at brygger og gangvegar måtte tilpassast spesielt. Alternativt vart skovlhjulet plassert akterut. Dette var vanleg blant anna på elvebåtar (floddamparar).
Dei første dampskipa i Noreg DS «Constitutionen» og DS «Prinds Carl» var hjulbåtar. Dei vart sett i trafikk i 1827.
Harald Schumacher
Klubbspel
Schumacher var Köln-spelar frå 1972 til 1987. Han opplevde sin fyrste triumf då laget vann den tyske fotballcupe. Året etter var han med å vinne både Bundesliga og den tyske cupfinalen. Fem år seinare fekk han den tredje cuppokalen med Köln. Våren 1986 vakta han målet då Köln var sjanselause mot Real Madrid i finalespelet i UEFA-cupen. Etter ein sesong i Schalke 04 flytta han sommaren 1988 over til tyrkiske Fenerbahçe i Istanbul. I 1991 vende han tilbake til Tyskland, og var i 1991/92-sesongen reservemålvakt i Bayern München.
Landslagsspel
Schumacher fekk sin landslagsdebut i Reykjavik mot Island i mai 1979. Frå april 1980 til hausten 1986 var han det soleklåre fyrstevalet i Vest-Tyskland sitt mål. Han stod i mål for Vest-Tyskland både i EM-finalen 1980 som enda med siger 2-1 over Belgia og i VM-finalen 1982, der Italia vann 3-1. Også i fotball-EM 1984 vakta han målet for eit vesttysk mannskap som ikkje lukkast kvalifisere seg til semifinaleplass. Schmacher var ein sentral aktør då Vest-Tyskland tok seg til endå ein VM-finale i Mexico i 1986, der Argentina med mellom andre Diego Maradona på laget sende vesttyskarane heim med sølvmedaljar etter tap 1-3. Schumacher spelte 76 landskampar.
Hjulbåt
DS «Skibladner», som framleis er i sommartrafikk på Mjøsa, vart bygd i 1856 og er det eldste, bevarte hjuldampskipet i verda som framleis er i drift.
Sjå òg
Hjuldampar
Kvalbåt
Kvalbåt er ein båt som er brukt til eller bygd for å jakte og skyte kval. Harpunane vart til å byrje med kasta med handkraft. Dei eldste kvalbåtane vart rodd eller seglt og var tilknytt eit moderskip (seglskuter, sjå illustrasjonane) eller landstasjonar.
Historikk
Kvalbåtane frå 1900-talet var spesialbygd til kvalfangst og dei er særmerkte ved at dei har harpunkanon i baugen, og mast med utkikkstønne. Frå styrehuset går brua fram til kanonen slik at skyttaren kunne kome seg raskt på plass. Kvalbåtane vart heilt til 1950-talet bygd med dampmaskin, fordi desse var stillegåande. Då kvalfangsten tok slutt midt på 1960-talet vart mange norske kvalbåtar ombygd til fiskebåtar.
Norske kvalbåtar
Den første dampdrivne kvalbåten, «Speast & Fides», vart bygd av Svend Foyn i 1863. Seinare fann Foyn opp harpunkanonen. Desse to nyvinningane la grunnlaget for norsk kvalfangst i Sørishavet som utvikla seg frå 1894. Kvalfangsten før 1910 vart oftast drive med ein landstasjon som base. Slike stasjonar hadde Foyn i Finnmark, og slike vart oppretta på Sør-Georgia og mange andre stader, òg langs norskekysten. Kvalbåtar i pelagisk kvalfangst hadde eit moderskip, eit såkalla flytande kvalkokeri. Ein kvalfangstekspedisjon bestod då av éit kvalkokeri med opptil ti kvalbåtar og eit par såkalla bøyebåtar.
To kvalbåtar frå moderne kvalfangst er tekne vare på gjennom fartøyvernet i Noreg. Den eine er «Southern Actor», den andre er «Forlandet».
Fram til tidleg på 1960-talet var Sandefjord heimehamn for mange kvalbåtar. I sommarhalvåret låg det mange kvalbåtar i hamna. Éit eller to kvalkokeri var òg vanleg syn i hamna.
Skøyteløp under Vinter-OL 1988
Skøyteløpa under Vinter-OL 1988 under vinterleikane i Calgary omfatta ti distansar, fem for menn og like mange for kvinner. For fyrste gong stod 5000 meter på OL-programmet for kvinner. Tevlingane fann stad på den nybygde inndandørsbana Olympic Oval i dagane frå sundag 14. til sundag 28. februar 1988. 141 utøvarar, 88 menn og 55 kvinner, frå 21 land deltok i skøytetevlingane.
500 m
Dato: 14. februar <br style="clear:both;" />
1000 m
Dato: 18. februar <br style="clear:both;" />
1500 m
Dato: 20. februar <br style="clear:both;" />
5 000 m
Dato: 17. februar <br style="clear:both;" />
Have I Told You Lately That I Love You?
«Have I Told You Lately That I Love You?» er ein popsong skriven av Scotty Wiseman og publisert i 1945. Det vart den største hitten til Wiseman og kona hans og ein av dei første countrysongane som fekk stor merksemd hos pop-publikummet.
Skøyteløp under Vinter-OL 1988
10 000 m
Dato: 21. februar <br style="clear:both;" />
500 m
Dato: 22. februar <br style="clear:both;" />
1000 m
Dato: 26. februar <br style="clear:both;" />
1500 m
Dato: 27. februar <br style="clear:both;" />
Ålmo
Ålmo er ei grend ved botnen av Foldfjorden på Ertvågsøya i Aure kommune i Møre og Romsdal.
Skøyteløp under Vinter-OL 1988
3 000 m
Dato: 23. februar <br style="clear:both;" />
5 000 m
Dato: 28. februar <br style="clear:both;" />
Ålmo
Ålmo har utsikt utover Foldfjorden og kringliggjande fjell som Dalamannen, Bårsetfjellet, Aresvikfjellet og Tustnafjella. Skogsetvatnet tek til på Ålmo og strekkjer seg til Vågosen.
Fylkesveg 468 i Vestfold
Fylkesveg 468 i Vestfold går mellom Tønsberg sentrum og Kjelle i Tønsberg kommune. Vegen er 1,3 km lang.
Have I Told You Lately That I Love You?
Bing Crosby og The Andrews Sisters-versjonen
Bing Crosby og The Andrews Sisters spelte inn songen den 25. november 1949 og vart godt motteken i magasinet Billboard. Singelen gjekk inn på Billboard-lista 21. januar 1950 og i løpet av fire veker nådde han 24. plassen.
Lulu Belle og Scotty-versjonen
Lulu Belle and Scotty gav ut sin versjon i 1956 på Mercury Records.
Elvis Presley-versjonen
Den tidlegaste og mest kjende innspelinga av «Have I Told You Lately That I Love You» i den tidlege rocketida vart gjort av Elvis Presley. Presley spelte inn songen 19. januar 1957 i RCA's Radio Recorders i Hollywood for albumet Loving You. Med på innspelinga var Presley sjølv på rytmegitar, den vanlege sologitaristen Scotty Moore med Bill Black på bass, D.J. Fontana på trommer, piano av Dudley Brooks, orgel av Hoyt Hawkins og korvokal av The Jordanaires. Då songen kom ut på albumet Loving You i juli 1957 spelte både Ricky Nelson og Eddie Cochran inn versjonar av songen. Nelson gav songen ut på B-sida til hitsingelen («Be-Bop Baby», gjeven ut i september), medan albumet til Cochran vart gjeve ut på album i november.
Eddie Cochran-versjonen
Eddie Cochran spelte inn versjonen sin i august 1957 og gav han ut på albumet Singin' to My Baby. Musikarar på innspelinga var:
Ricky Bruch
Björn Rickard Bruch, kjend som Ricky Bruch, var ein svensk friidrettsutøvar frå Örgryte som tevla i kulestøyt og diskoskast. Han vann sølvmedaljen i diskoskast under EM 1969, og sidan bronsemedaljar i same øvinga både under sommar-OL 1972 og EM 1974. Mellom 1967 og 1983 vann han 13 svenske meisterskap, elleve i diskoskast og to i kulestøyt. Bruch prøvde seg også som skodespelar og gav ut ein sjølvbiografi.
Friidrett
Bruch sette sin fyrste svenske rekord den 30. mars 1968. Han forbetra då Lars Haglund sin fire år gamle rekord i diskoskast frå 59,95 m til 60,58 m. Gjennom 1968-sesongen forbetra Bruch diskosrekorden tre gongar: 61,76 m den 15. april, 61,88 m den 28. september og 61,98 m den 3. oktober. Den 3. mai 1968 slo Bruch Bengt Bendéus sin svenske rekord i kulestøyt og vart med resultatet 19,01 m den fyrste svensken over 19 meter. 31. mai forbetra han rekorden til 19,30 m.
I 1969 slo Bruch sin svenske kulerekord to gongar. Fyrste gongen, 13. mai, støytte han 19,34 m og to dagar seinare la han på til 19,40 m. Allereie i juli mista han rekorden til Bengt Bendéus som oppnådde 19,87 meter. Gjennom 1969 heldt Bruch fram med å forbetre diskosrekorden. 15. mai kasta han 62,38 m, 8. august 63,32 m og den 14. august 64,68 m. Den fjerde rekordforbetringa for året gjorde han 21. september med eit kast på 68,06 m, ny europarekord. Han vart svensk diskosmeister med 61,44 m og tok sølvmedaljen under friidretts-EM i Aten med eit kast på 61,08 meter.
Bruch stod for det lengste diskokaster i verda i 1970-sesongen. Under eit stemne i Malmö i juli månad fekk han opp 67,14 m. Han vart svensk meister både i kulestøyt og diskokast, og han forbetra sin personlege rekord i kulestøyt til 19,59 m.
15. mai 1971 oppnådde Bruch 68,32 meter, svensk rekord og berre åtte centimeter bak verdsrekorden til Jay Silvester frå USA. I kulestøyt sette han svensk rekord med 19,93 m den 30. august og fem dagar seinare vart han den fyrste i Sverige over 20 meter med eit støyt på 20,04 m.
I 1972 lukkast Bruch å tangere den fire år gamle verdsrekorden med eit kast på 68,40 meter i Stockholm. Seinare i sesongen tok han bronsemedaljen under OL i München.
Bruch vann i 1972 sitt andre SM-gull i kulestøyt med 19,35 m i sluttprotokollen. Frå 1972 til 1978 vann Bruch den svenske meisterskapen i diskoskast kvart år, med resultata 64,40 meter, 62,28 m, 63,84 m, 61,94 m, 58,98 m, 59,26 m og 58,52 m.
I byrjinga av 1973-sesongen mista Bruch sin svenske kulerekord til Hans Höglund, som 27. mai forbetra rekorden med ein centimeter til 20,05 m. Bruch tok snøgt tilbake rekorden den 7. juni med eit støyt på 20,08 m. Tolv dagar seinare smelte Höglund så til med 20,60 m, eit resultat Bruch ikkje makta svare på.
Ved EM i friidrett 1974 tok Bruch bronsemedaljen i diskoskast med 62,00 m. Under sommar-OL 1976 i Montréal mislukkast han i å kvalifisere seg til finalen og forlet stadion gråtande med ein handduk framfor ansiktet.
Bruch vann sitt siste SM i diskos 1983, på 62,18 m. Han var med i VM i friidrett i Helsingfors der han vart utslått i kvalifiseringa. I 1984 slo han den svenske rekorden i diskos fem gongar. Fyrst forbetra han den til 68,92 m og 69,10 m (12. juli). Så vart han fyrste svensken over 70 meter med eit kast på 70,48 m den 12. september. Seint på hausten flytta han den svenska rekorden ytterlegare to gongar - 71,00 m den 14. oktober og 71,26 meter den 15. november i ei tevling i Malmö. Det siste kastet er i 2014 gjeldande svensk rekord. Bruch fortalde seinare om bruk av dopingmidlar gjennom ulike anabole steroidar og andre preparat.
Film og bok
Med ein direkte og ofte utleverande framtoning vart Bruch på mange måtar ein medieyndling. Hans veg tilbake til diskosringen etter 1980, er grunnlaget for filmen Själen är större än världen. Denne viser Ricky Bruch som seg selv i kampen for å kvalifisere seg til Sommar-OL 1984 i Los Angeles. Filmen vann 'Children's Film Prize of the Nordic Film Institutes' under Lübeck Nordic Film Days i 1985. Bruch hadde elles biroller i fleire fiksjonsfilmar, han er best kjend som Labbas i filmen Ronja Røvardotter.
I 1990 gav Bruch ut sjølvbiografien Gladiatorns kamp.
Varmevekslar
Ein varmevekslar er eit apparat som mogeleggjer varmeoverføring mellom to væske- eller gasstraumar med ulik temperatur, vanlegvis slik at dei ikkje blir blanda. Føremålet oppnår ein som regel ved å føre den eine straumen gjennom eit eller fleire parallelle røyr som igjen omstrøymast av den andre på langs eller på tvers. For å få god varmeutveksling bør strøyminga vere så rask at han blir turbulent. Varmevekslaren kan òg bestå av berre éit røyr der dei to fluida vekselvis blir ført inn, medan varmen blir lagra i veggane til røyret. Viss fluida ikkje er blandbare, kan ein la dei strøyme forbi kvarandre i direkte kontakt, t.d. gass som boblar gjennom ei væske.
Varmevekslarar vert nytta i kjemisk industri, i næringsmiddelindustrien (mellom anna for pasteurisering), for generering av damp i varmekraftverk med meir. Radiatorar for oppvarming av hus og for kjøling av bilmotorar er òg varmevekslarar.
Eit spesiell bruksområde har varmevekslar i kjernereaktorar, der den primære, sterkt radioaktive kjølevæska blir halde isolert i ein lukka krets, medan varmen via ein varmevekslar blir overført til eit sekundært fluidum der han kan utnyttast til energiproduksjon, som oftast ved hjelp av dampturbinar.
Asker-ulukka
Asker-ulukka var ei flyulukke 23. desember 1972 då flight 239 frå Braathens SAFE frå Ålesund lufthamn, Vigra styrta i skogen i nærleiken av Asdøltjern i Vestmarka i Asker, nær grensa til Lier, under innflyginga til Oslo lufthamn, Fornebu. Flyet hadde 42 passasjerar og eit mannskap på tre, og 40 av dei omkom. I 1976 døydde ein person av seinskader etter ulukka, i følgje Dagbladets utgåve 23/12-1992.
Ulukka var den verste som eit norsk flyselskap hadde vore utsett for fram til Partnair-ulukka i 1989. Ulukka var òg den første fatale styrten for flytypen Fokker F28 Fellowship. Dessutan var ulukka den verste på norsk jord fram til Operafjellulukka i 1996, då eit russisk fly styrta på Operafjellet på Svalbard.
Ulukka
Årsaka til ulukka vart aldri heilt klårlagd. Havarikommisjonen kunne konstatere at flyet var om lag fire nautiske mil ute av kurs då det råka tretoppane i Vestmarka i mørke og tåke. Flyet fylgde soleis ikkje innflygingsruta, men hadde likevel byrja på nedstiginga for landing mot aust på rullebane 06 på Fornebu. Det flaug såleis for lågt over dette høgtliggjande terrenget. Men kvifor flyet var kome ut av kurs, kunne ikkje avgjerast. I høve til ILS, det instrumentlandingssystemet på flyplassen som sender ut signal som gjev luftfartøya presis informasjon om navigeringa for å lande, var flyet ti nautiske mil ute av den kursen det skulle ha hatt under landinga. Om dette skuldast at flygarane ynskte å ta ein snarveg, eller fordi ILS–systemet i flyet ikkje fungerte slik det skulle, er ikkje kjent. Tåke og lågt skydekke kan òg ha vore avgjerande faktorar.
Redningsarbeidet
Eit stort tal friviljuge møtte fram for å hjelpe til med å finne flyet, mellom anna lokalkjente orienteringsløparar frå Asker Skiklubb, men vart bedne om å halde seg i ro til alt var koordinert av operasjonsleiinga. Men ei gruppe på seks personar frå Sylling, med ein flygar som leiar, drog ut i terrenget på eiga hand og fann flyet litt over klokka 22, nesten seks timer etter at det hadde styrta. Dei hadde ikkje radio, og måtte proritere å take seg av dei sju overlevande. Ikkje før klokka 23 fekk politiet melding, og sanitetspersonell og helikopter vart sende til staden. Helikopteret frakta dei overlevande til garden Solli, der dei vart sende vidare til sjukehus med ambulanse. Ein av dei skadde døydde under transporten, og ein annan døydde andre joledagen.
Fleire år etter ulukka vart det i jola hengt opp ein krans på ulukkesstaden. Asker kommune og flyselskapet reiste hausten 1998 eit minnesmerke over dei omkomne om lag 250 meter nordaust for den restaurerte tømmerhoggarkoia Myggheim.
Kostandovo
Kostandovo (bulgarsk Костандово) er ein by i kommunen Rakitovo i provinsen Pazardzjik i Bulgaria. Ved folketeljinga i 2011 hadde busetnaden 4 168 innbyggjarar.
Soft Snow Pass
Soft Snow Pass er eit snøpass på kring 2 000 moh ved toppen av Osugabreen, ein sidebre til Trafalgarbreen i Victory Mountains i Victoria Land. Det fekk dette namnet av ei geolog-gruppe frå New Zealand Antarctic Research Program (NZARP) leia av M.G. Laird, 1981–82, på grunn av uvanleg mjuk snø i passet.
Golden Earring
Golden Earring er eit nederlandsk rockeband, skipa i 1961 i Haag som The Golden Earrings (artikkelen vart droppa i 1967, medan s-en vart fjerna i 1969). Gruppa vart verdskjend med dei internasjonale hittane «Radar Love» i 1973, som gjekk til topps i Nederland og nådde topp 10 i Storbritannia og ein 13. plass i USA, «Twilight Zone» i 1982 og «When the Lady Smiles» i 1984. I løpet av karrieren hadde ho nesten 30 topp ti-singlar på den nederlandske singellista og gav ut 25 studioalbum.
Tidlege år (1961–1969)
Det som vart Golden Earring vart skipa i 1961 i Haag av den 13 år gamle George Kooymans og den 15 år gamle naboen hans, Rinus Gerritsen. Opphavleg kalla dei seg «The Tornados», men namnet vart endra til The Golden Earrings då dei oppdaga at namnet The Tornados alt var i buk av ei anna gruppe. Namnet «The Golden Earrings» vart henta frå ein instrumental kalla «Golden Earrings» av den britiske gruppa The Hunters, som dei var oppvarming og avslutningsband for. I starten var dei eit poprockband med Frans Krassenburg på solovokal og Jaap Eggermont på trommer, og dei fekk den første hiten sin med debutsingelen «Please Go», spelt inn i 1965. Han vart ein hit på singellista i Nederland. Manageren deira, Fred Haayen, var misnøgd med nederlandske musikkstudio og fekk det til slik at dei spelte inn den neste singelen sin i Pye Records sine studio i London. Singelen, «That Day», nådde andreplassen på den nederlandske singellista.
I 1967 kom Barry Hay inn i bandet og erstatta Krassenburg som frontmann. Året etter fekk bandet den første førsteplassen sin i Nederland med songen «Dong Dong Diki Digi Dong». I USA vart grunnlaget for den amerikanske marknaden lagt då radioprataren og musikkritikaren Neil Kempfer-Stocker vart den første til å spele bande til USA. Denne singelen vart etterfølgd av eit suksessrikt, psykedelisk album kalla Eight Miles High, med ein 18 minuttar lang versjon av tittelsporet, ein versjon av hitsongen til The Byrds frå 1966. Då dei spelte songen på konsertane sine kunne han vare opp mot 45 minuttar, og han vart spelt på den første og andre amerikansk turneen deira i 1969. Dei amerikanske utgåvene av platne deira vart på denne tida gjeven ut på Perception Records i New York, og albumet Gullen Earring vart kalla Wall of Dolls. Singelen «Back Home» selde dårleg i USA, men gjekk heilt til topps i Nederland.
Cupvinnarcupfinalen i fotball 1969
Cupvinnarcupfinalen i fotball 1969 fann stad på St. Jakob-stadion i Basel 21. mai 1969, framfor 19 478 tilskodarar. Slovan Bratislava frå dåverande Tsjekkoslovakia vann finalen, den 9. i sitt slag, med siffera 3-2 over FC Barcelona frå Spania.
Golden Earring
Internasjonalt gjennombrot (1970- og 1980-åra)
I 1970 kom trommeslagaren Cesar Zuiderwijk inn i bandet og fullførte den klassiske besetninga til Golden Earring. Bandet fekk eit kort, internasjonalt gjennombrot i 1970-åra då singelversjonen av «Radar Love» (1973), frå albumet Moontan vart ein hit i både Europa og USA. Golden Earring la ut på den førset store, amerikanske turneen sin i 1969-1970. Påverka av amerikansk musikk, utvikla musikken deira seg mot hardrock, og dei spelte i lag med Jimi Hendrix, Led Zeppelin, Procol Harum og Eric Clapton. Mellom 1969 og 1984 fullførte Golden Earring 13 turnear i USA. I denne perioden spelte dei som oppvarmingsband for Santana, King Crimson, The Doobie Brothers, Rush og .38 Special. I 1973–74, då «Radar Love» vart ein hit, hadde dei sjølv Kiss og Aerosmith som sine oppvarmingsband. Medan dei hadde kontrakt hos britiske Track Records, leigde bandet eit kvadrofonisk lydsystem som normalt berre vart nytta av The Who.
Cupvinnarcupfinalen i fotball 1969
Kampen
Slovan Bratislava sjokkopna og tok leiinga i det 2. minutt ved Ľudovít Cvetler. José Antonio Zaldúa utlikna til 1-1 i det 16 minutt, men skåringar ved Vladimír Hrivnák i det 30. og Ján Čapkovič i det 42. minutt syrgde for leiing 3-1 til Slovan Bratislava til puase. Carles Rexach reduserte til 2-3 i det 52. minutt, fleire mål kom ikkje.
Golden Earring
Internasjonalt gjennombrot (1970- og 1980-åra)
Golden Earring var ei kort stund stjerner i USA, men klarte ikkje å vidareføre suksessen før i 1982 med singelen «Twilight Zone». Musikkvideoen av songen, regissert av Dick Maas, vart spelt på det nyoppretta MTV i USA, og var med å gjere songen til ein topp 10-hit.
Cupvinnarcupfinalen i fotball 1969
Kampen
Laurens van Ravens frå Nederland dømde kampen.
Golden Earring
Internasjonalt gjennombrot (1970- og 1980-åra)
«When the Lady Smiles» vart ein internasjonal hit i 1984 og nådde tredjeplassen i Canada og vart den femte førsteplassen deira i heimlandet. Songen vart derimot ikkje ein suksess i USA. Musikkvideoen vart bannlyst av MTV på grunn av nakenheit og ein scene som synte seksuelt misbruk av ei nonne. Det vart synt ein redigert versjon av videoen, men denne slo ikkje an. Medan dei turnerte i USA i 1984, spelte bandet på Great Arena Six Flags Great Adventure i New Jersey den 11. mai då det midt under konserten braut ut brann i Haunted Castle på andre sida av temaparken og åtte tenåringar mista livet. Etter denne turneen fokuserte Golden Earring meir på Europa der dei fortsette å ha store publikum. Gruppa tok ein pause kort tid etter utgjevinga av The Hole i 1986 for å fokusere på andre prosjekt. Hay og Kooymans gav begge ut soloalbum (høvesvis Victory of Bad Taste og Solo) året etter. Gruppa kom så saman og spelte inn det siste albumet sitt for 1980-åra, Keeper of the Flame i 1989.
Seinare år (sidan 1990-åra)
I 1991 fekk Golden Earring ein ny hit i Nederland med «Going to the Run», ein rockeballade om ein Hells Angels-gjengmedlem som var ein ven av bandet og omkom i ei motorsykkelulukke. Det russiske bandet Aria spelte inn ein suksessrik versjon av «Going to the Run» som «Беспечный ангел» («Bespetsjny angel»). Frå 1992 til 2004 gav bandet ut tre akustiske konsertalbum, som vart ganske populære. Sidan 1992 har dei selt fleire slike akustiske konsertar, som vanlegvis vert utselde. Dei akustiske albuma inneheld versjonar av dei største hittane deira, og har vore somme av dei mestseljande albuma deira, som The Naked Truth, som selde over ein halv million eksemplar i Nederland.
Cupvinnarcupfinalen i fotball 1969
Laga
Slovan Bratislava sit vinnarlag bestod av: Alexander Vencel, Jozef Fillo, Vladimír Hrivnák, Alexander Horváth (kaptein), Ján Zlocha, Jozef Čapkovič, Ivan Hrdlička, Ľudovít Cvetler, Ladislav Móder, Karol Jokl, Ján Čapkovič. Midtvegs i andre omgang tok Bohuš Bizoň over for Móder.
Golden Earring
Seinare år (sidan 1990-åra)
Golden Earring er kjende for konsertane og speler over 200 konsertar i året, hovudsakleg i heimlandet og stundom i Belgia, Tyskland og Storbritannia. Dei har gjeve ut fleire konsertalbum som Live frå Rainbow Theater i London i 1977; 2nd Live i 1981; Something Heavy Going Down i 1984 (òg gjeve ut på DVD som Live from the Twilight Zone) og Last Blast of the Century, eit konsertopptak av den siste konserten deira i 1990-åra. Dei akustiske konsertplatene er The Naked Truth (1992), Naked II (1997) og Naked III (2005). Det seinare konsertalbumet deira er Live from Ahoy 2006, ein DVD med bonus-CD.
Cupvinnarcupfinalen i fotball 1969
Laga
Barcelona stilte med: Salvador Sadumi, Josep Franch, Ferran Olivella, Joaquim Rifé, Silvestre Eladio, Carlos Pellicer, Pedro Zabalza, José Antonio Zaldúa, Santiago Castro, Josep Maria Fusté og Carles Rexach. Franch vart skadd 10 minuttar ut i kampen, inn kom Chus Pereda. I pausa gjekk Castro ut og Jorge Alberto Mendonça tok over.
Golden Earring
Seinare år (sidan 1990-åra)
I 2003 drog bandet attende til USA for å spele inn studioalbumet Millbrook USA. Innspelinga fann stad i Millbrook i New York, i studioet til musikaren Frank Carillo. I mars 2009 spelte Golden Earring to konsertar i Storbritannia for første gongen på 30 år. I 2011 feira bandet 50-årsjubileum og same året presenterte det nederlandske postvesenet, PostNL, det første frimerket med musikk. Når ein held ein smarttelefon med ein spesiell app føre frimerket, så spelar appen Golden Earring sin «Radar Love». I tillegg vart plateomlaget til plata Moontan nytta som motiv på eit frimerke.
11. mai 2012 gav bandet ut det foreløpig siste studioalbumet sitt, Tits 'n Ass. Albumet vart spelt inn i London sommaren 2011 med produsenten Chris Kimsey og gjekk til topps på den nederlandske albumlista. For å skape ein meir intes lyd på scenen og på albumet, tok bandet med seg songaren og klaverspelaren Johnny Rooymans. Singelen frå albumet heitte «Still Got the Keys to My First Cadillac».
Eit nytt 50-årsjubileum vart feira i 2019, i høve at det var i 1969 dei fekk det nnoverande namnet sitt. Dei spelte då inn ein ny song i oktober 2019 kalla «Say When».
Standardoppsett for kommando- og kontrollbrigade i dei væpna styrkane til Russland
Ein Standard kommando- og kontrollbrigade i Russland kan til dømes vera delt inn i desse underavdelingane:
Hovudelement
I kjelda er dette sambandsutstyret oppgjeve som døme i brigaden:
Ignimbritt
Ignimbritt er ein bergart som er danna ved avsetning og konsolidering av oskesuspensjonar som oppstår ved eksplosive vulkanutbrot av sterkt gasshaldige magmaer. Bergarten inneheld striper, band og lenser av forskjellig materiale. Vanlege stoff i bergarten er fragment av pimpstein og glas. Bergarten er ofte sterkt samansveist i botn av dei enkelte straumane.
I Noreg kjenner ein til ignimbrittar frå permtida i Oslofeltet.
Otniel
Otniel (hebraisk skrift עָתְנִיאֵל) er ei jødisk-ortodoks israelsk busetjing sør i Judeafjella, sør for Hebron på den okkuperte Vestbreidda. Han er underlagt Har Hebron regionale kommune. Det bur kring 130 familiar i Otniel. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten. Otniel ligg sør for Beit Hagai og nord for Shim'a og den palestinske landsbyen Samu'a.
Filarmikrometer
Eit filarmikrometer eller trådmikrometer er eit hjelpeapparat som vert festa innafor okularet i ein astronomisk kikkert. Det består av ein fast trådkross og ein rørleg tråd, mikrometertråden, som er parallell med den eine av dei faste. Mikrometertråden kan ved ein skrue, mikrometerskruen, stillast i forskjellig avstand frå den faste tråden. Samstundes kan heile mikrometeret dreiast om den optiske aksen til kikkerten, og dreiinga kan avleast på ein inndelt sirkel, posisjonssirkelen. Instrumentet vert nytta til å måle den gjensidige stillinga til to nærståande stjerner.
Otniel
Historie
Otniel vart grunnlagd i 1983 og kalla opp etter den første bibelske dommaren, Othniel Ben Kenaz.
I desember 2002 vart fire studentar drepne og ti skadde i eit terroråtak mot busetjinga. I november 2011 vart ein rabbi i Otniel drepen, og to kvinner skadde, då ein patrulje frå Det israelske forsvaret trudde det var misteknte terroristar og opna eld mot bilen deira då dei køyrte til Patriarkgrotta om morgonen.
Firmament
Firmament er himmelkvelven eller stjernehimmelen, som ein i eldre tider oppfatta som ein fast kuppel, ein krystallsfære, som stjernene var festa til.
Viskositetsindeks
Viskositetsindeks er eit mål for korleis viskositeten forandrar seg med temperaturen. Høg viskositetsindeks inneber at viskositeten endrar seg lite.
Exaplátanos
Exaplátanos (gresk Εξαπλάτανος) er ein landsby og ein tidlegare kommune i periferieininga Pélla i periferien Sentral-Makedonía i Hellas. Exaplátanos inngår frå 2011 som ei kommunaleining i kommunen Almopía.
Ved folketeljinga i 2011 hadde kommunaleininga Exaplátanos 7 243 innbyggjarar, medan tettstaden med same namn hadde 1 292 innbyggjarar.
Fylkesveg 469 (fleirtyding)
Fylkesveg 469 finst i fleire fylke i Noreg:
Knut Espeland
Knut Espeland er ein norsk lokalpolitikar for Kristeleg Folkeparti som var ordførar i Spydeberg kommune frå 2011 til 2015. Han var varaordførar frå 2015
Fylkesveg 469 i Vestfold
Fylkesveg 469 i Vestfold går mellom Stoltenbergs Gate og Kilen i Tønsberg kommune. Vegen er 1,2 km lang.
Tell Me Why (1956)
«Tell Me Why» er ein popsong skriven av Titus Turner i 1956. Han er ein langsam, kraftfull rhythm and blues-ballade, og har ein mleodi som minnar om «Just a Closer Walk With Thee».
Den første hitversjonen vart spelt inn av Marie Knight, ein svart R&B-songar, på Mercury-etiketten Wing. Han vart ein lokal hit i New Orleans og Texas. Han vart så ein moderat hit for Gale Storm og The Crew-Cuts i 1956 og seinare for Elvis Presley i 1966. Presley spelte inn songen i 1957, men han vart ikkje gjeven ut før seinare. Singelen nådde 33. plassen på Billboard Hot 100 og selde til gullplate.